Üdvözlöm, én fogom kalauzolni ezalatt az interaktív antikorrupciós program során.
De mielőtt az esetek és interaktív gyakorlatok részleteibe belemennénk,
beszeretném mutatni Önnek az Egyesült Nemzetek Szervezete Globális Megállapodását,
annak 10. alapelvét, amely a magánszektor korrupciójával foglalkozik,
valamint az Egyesült Nemzetek Szervezetének Korrupció elleni Egyezményét.
Az ENSZ Globális Megállapodás egy stratégiai politikai kezdeményezés olyan vállalkozások számára, amelyek elkötelezettek, hogy működésüket és stratégiájukat
tíz, az emberi jogok, a munka, a környezet, valamint az antikorrupció területére vonatkozó, általános alapelvek mentén szervezik.
Jelenleg a Globális Megállapodás több mint 8000 vállalkozást és érdekeltet foglal magába több mint 135 országból.
Mindenekelőtt a Globális Megállapodás önkéntes kezdeményezés.
Talán meglepődik, hogy az önkéntes kezdeményezések hogyan járulhatnak hozzá a korrupció elleni küzdelemhez,
miközben a korrupció számos országban a büntetőjog hatálya alá tartozik.
Az ENSZ Globális Megállapodása arra kéri a vállalatokat, hogy minden törvénynek vessék alá magukat, de a megfelelés csak az érem egyik oldala.
Az önkéntes kezdeményezéseknek is megvan a saját helyük és céljuk.
A felelősségteljes és jó gyakorlatok előmozdításával a jogi követelményeken túl,
az önkéntes kezdeményezések teret kínálnak a kísérletezésnek, a tanulásnak és a konstruktív párbeszédnek.
Sok esetben az önkéntes kezdeményezések hozzásegítik a vállalatokat, hogy jobban megértsék kockázataikat és lehetőségeiket a korrupció elleni küzdelemben.
A Globális Megállapodás 10. alapelve azt mondja ki, hogy
„A vállalkozásoknak a korrupció minden formája ellen küzdeni kell, beleértve a zsarolást és a vesztegetést is.”
Nem csak a vesztegetés, a zsarolás és a korrupció más formái ellen kötelezi el az üzleti élet résztvevőit,
hanem abban is, hogy politikákat és konkrét programokat dolgozzanak ki e kihívások leküzdésére.
A Globális Megállapodás útján/során, a vállalatok a kormányzatokkal, ENSZ ügynökségekkel és a civil társadalommal közösen együttműködnek
az átláthatóbb és számonkérhetőbb globális gazdaság létrehozása iránt.
Az ENSZ Globális Megállapodása azt ajánlja, hogy a vállalkozások a következő három elemet vegyék figyelembe a korrupció elleni küzdelem és a 10. alapelv gyakorlatba való átültetése során:
Első és alapvető lépésként korrupcióellenes belső szabályzatokat és programokat kell bevezetni szervezetükön és üzleti tevékenységeiken belül.
Éves jelentést kell készíteni a korrupció elleni munka előrehaladásáról, és példákon, valamint esettanulmányokon keresztül meg kell osztani a tapasztalatokat és jó gyakorlatokat.
Az iparági szereplők és más érdekeltek egyesített erejével közös erőfeszítéseket kell tenni a korrupció elleni küzdelemben.
Az Egyesült Nemzetek Szervezete Kábítószer-ellenőrzési és Bűnügyi Hivatala az Egyesült Nemzetek Szervezete 2003-ban született Korrupció elleni Egyezményének őrzője,
amely az első globális, jogilag kötelező erejű korrupcióellenes eszköz.
Ez az a jogforrás, amelyen az ENSZ Globális Megállapodás 10. alapelve nyugszik.
Az Egyezmény a korrupció elleni küzdelemben résztvevő országok számára nyújt keretet a jogalkotás, a kriminalizáció, és egyéb megelőző intézkedések területén.
Miközben más nemzetközi jogi eszközök, valamint a nemzeti antikorrupciós törvények széles köre is rendelkezésre áll a korrupció elleni küzdelemben,
ez a tréning csak az ENSZ Korrupció elleni Egyezményével, a Globális Megállapodással, valamint annak 10. alapelvével foglalkozik.